Auersthalt 1050 körül alapították, Bécs környékének bajor telepesekkel való benépesítésének idején. Először 1140-ben említik írásban. 1485-ben a környező településekkel együtt Mátyás magyar király seregei felégették. 1529-ben a Bécset ostromló törökök pusztították el, 1645-ben, a harmincéves háborúban svéd katonák szállták meg. A napóleoni háborúk alatt a franciák 1805-ben és 1809-ben, az 1866-os porosz-osztrák háborúban a poroszok foglalták el. A második világháború után 1955-ig a szovjet megszállási zónához tartozott.